Liliana

* Splash art
* โมเดล

**Liliana** (ลิเลียน่า) **The Elegant** เป็นฮีโร่ลำดับที่ 63 ของเกม Arena of Valor ที่เข้าเกมมาในวันที่ 4 เม.ย. 2018 ตำแหน่งเมจ/แอสซาซิน

## เนื้อเรื่อง

เป็นเวลากว่าพันปีแล้ว ที่ Liliana ได้ท่องไปทั่วทุกมุมโลก ซึ่งขณะนี้เธอเป็นสิ่งมีชีวิตที่เก่าแก่ที่สุดใน Athanor ในช่วงที่เธอเกิดมานั้น โลกยังคงอยู่ในความโกลาหล ทุกสิ่งมีชีวิตต่างคิดเพียงเพื่อเอาตัวรอดไปวันๆ ด้วยความที่เธอเป็นคนขี้สงสัย Liliana ได้ทำการเริ่มออกเดินทางสำรวจโลกที่วุ่นวายใบนี้ เธอต้องการที่จะเรียนรู้เกี่ยวกับอดีต และปัจจุบัน การเกิดขึ้น และความหมายของการดับสูญ เพื่อที่จะบรรลุเป้าหมายของเธอแล้ว Liliana ได้แปลงกายของตนเองเพื่อที่จะได้เห็นสิ่งต่างๆ ผ่านมุมมองของสิ่งมีชีวิตแต่ละชนิด ระหว่างนั้นเอง เธอก็ได้พบกับจิ้งจอกเก้าหาง ผู้ซึ่งเป็นทั้งอาจารย์ และที่ปรึกษาให้กับ Liliana รวมถึงยังเป็นร่างแปลงของเธอในภายหลังอีกเช่นกัน จากคำสอนของอาจารย์ รวมถึงการที่ได้พบเจอสิ่งต่างๆ ระหว่างเดินทาง ทำให้ท้ายที่สุดเธอก็ได้กลายเป็นผู้มีความรู้ ถึงกระนั้น Liliana ก็ยังรู้สึกห่างไกลจากสิ่งที่เธอต้องการ เธอเลือกที่จะปลีกวิเวกออกมาเพื่อซึมซับความรู้ต่างๆ ที่เธอได้เจอมา เธอมักออกจากการปลีกวิเวกทุกๆ ร้อยกว่าปีเพื่อมองหาความรู้ใหม่ๆ จากการเดินทางครั้งที่ผ่านมา เธอได้พบกับสิ่งมีชีวิตที่เรียกว่ามนุษย์ และมีโอกาสได้สังเกตการณ์พวกเขาอย่างใกล้ชิด เธอรู้สึกว่ามนุษย์น่าเบื่อ และไม่มีอะไรพิเศษซักอย่าง ไม่ว่าจะเป็นพลัง จิตวิญญาณ หรือความอดทน ทำให้เธอเลิกสนใจสิ่งมีฃีวิตสายพันธุ์นี้ แต่ไม่นานหลังจากนั้น เธอได้เรียนรู้ถึงความกระหายที่มนุษย์มีต่อความรู้ รวมถึงการที่พวกเขาสืบทอดสิ่งต่างๆ ลงมารุ่นสู่รุ่น รวมถึงการมีพัฒนาการที่ก้าวกระโดด ทำให้เธอเริ่มกลับมาสนใจ และแปลงกายเป็นหนึ่งในพวกมนุษย์เพื่อศึกษาแนวคิดต่างๆ ของพวกเขา เมื่อเข้าสู่ยุคมืด มนุษย์ได้ถูกสิ่งมีชีวิตอื่นโจมตีอยู่บ่อยครั้ง ทำให้ Liliana ต้องบอกใบ้วิธีการใช้เวทมนต์ให้กับเหล่ามนุษย์ เพื่อฃ่วยให้เขาสามารถผ่านช่วงเวลาของยุคมืดนี้ไปให้ได้ ซึ่งเธอมองว่ามันคือการลงทุนเพื่อที่จะได้เห็นว่าในอนาคต มนุษย์จะพัฒนาไปได้แค่ไหน ก่อนที่เธอจะหายตัวกลับไปปลีกวิเวกอีกครั้ง ร้อยกว่าปีต่อมา เธอได้กลับมายังอารยธรรมของมนุษย์ และได้พบว่ามันไม่เหมือนกับสิ่งที่เธอรู้จักเลยแม้แค่น้อย เทียนไข และตะเกียงถูกแทนที่ด้วยโคมไฟสว่างไสว รวมถึงดาบ หรือหอกที่เคยใช้เป็นอาวุธก็ได้ถูกเปลี่ยนเป็นปืนไฟ ซึ่งมนุษย์เรียกการพัฒนาเหล่านี้ว่า เทคโนโลยี แม้ว่าผู้ที่มีสติปัญญาล้ำเลิศอย่าง Liliana ยังต้องใช้เวลานานหลายปีกว่าจะซึมซับความรู้ทั้งหมดนี้ได้ ยังไม่รวมถึงเทคโนโลยีใหม่ๆ ที่จะผุดขึ้นในแต่ละวันต่อจากนี้ ทำให้สุดท้ายเธอจึกเลือกที่จะเข้าร่วมกับกองทัพของจักรวรรดฺในฐานะเจ้าหน้าที่หน่วยสื่อสาร เพื่อที่จะได้มีอิสระในการท่องไปยังทวีปต่างๆ เพื่อเก็บเกี่ยวข้อมูลข่าวสาร ซึ่งนั่นก็อาจจะนำมาซึ่งศัตรูใหม่ๆ มากมาย แต่ให้เธอได้ในสิ่งที่ต้องการ เธอจึงไม่ได้กังวลอะไรที่จะต้องช่วยมนุษย์จัดการกับศัตรูพวกนี้

"ฉันจะถือซะว่ามันเป็นค่าเทอมของฉันละกันนะ"

## ข้อมูลขั้นสูง

* ไม่ชอบโดนแดด และฝน มักจะพกร่มตลอดเวลา

* ชอบไปหาหนังสือใหม่ๆ ที่ห้องสมุดทุกวันพุธ

* ใช้เวลาไปกับการจัดขนร่างจิ้งจอกเยอะมาก

* นานๆ ทีจะแอบแปลงร่างเป็นเด็กน้อยน่ารัก

* เคยเขียนหนังสือด้วยนามปากกาว่า "9 หาง"

## ความสัมพันธ์

* **Ilumia - เพื่อนร่วมชั้น:** Liliana เคยเรียนอยู่กับ Ilumia ในช่วงที่เธอฝึกเวทมนตร์อยู่ที่วิหาร ตอนนั้น Ilumia มีลักษณะที่น่าประทับใจที่สุด ทำให้ร่างมนุษย์ร่างแรกที่เธอลองแปลงคือร่างของ Ilumia

## เนื้อเรื่องเสริม

9 หาง และ Liliana

"ตึง!"

Liliana หลบสิ่งมีชีวิตก้อนใหญ่ที่กำลังพลิกตัว แต่เธอก็พึ่งนึกได้ว่า ถึงเขาจะหันมาชนตัวเธอก็คงไม่เป็นไร ในเมื่อตัวเธอก็เป็นแค่แสงเล็กๆ ก้อนหนึ่ง

Liliana วนรอบตัวสิ่งมีชีวิตแปลกประหลาดนี้ด้วยความสงสัย นี่น่าจะเป็นตัวที่ประหลาดสุดเท่าที่เธอเคยเจอ แม้เธอจะท่องเที่ยวบนโลกตั้งแต่สมัยที่โลกยังอยู่ในความโกลาหล จนปัจจุบันมีสิ่งมีชีวิตมากมายเกิดขึ้น เธอพึ่งได้มารับรู้ภายหลังว่าสิ่งมีชีวิตเหล่านี้ล้วนเป็นสิ่งมีชีวิตในตำนาน พวกเขามีความคิด ไม่เหมือนกับตัวเธอที่เป็นสิ่งมีชีวิตดึกดำบรรพ์อันโง่เขลา เจ้าก้อนนี้มีขนสีขาวเงินยาว และนุ่มไปทั้งตัว ถ้าได้ลูบน่าจะสบายมือน่าดู ปากเล็กแหลมอยู่ระหว่างหนวดครึ่งดำครึ่งหงอก เขากำลังนอนกรนอย่างสบายใจ หางทั้ง 9 ที่กำลังส่ายไปมาเหมือนดอกหญ้า Liliana รู้สึกสนุกที่ได้เห็นสิ่งมีชีวิตนี้ จึงตัดสินใจที่จะเดินตามเขา เวลาผ่านไปแสนนาน เจ้าตัวเก้าหางเหมือนจะเดินทางอยู่ตลอดเวลา เขาชอบนั่งคิด หรือนั่งเหม่อ จริงๆ Liliana ก็ไม่ค่อยเข้าใจว่าเขาทำอะไรอยู่ แต่เขาสอนความรู้มากมายเกี่ยวกับโลกนี้ให้กับเธอ และยังสอนภาษาหลายๆ ที่ให้อีกด้วย เขาบอกว่าจริงๆแล้วชื่อไม่ใช่สิ่งสำคัญ แต่ Liliana สามารถเรียกเขาว่า "9 หาง" ได้

จิ้งจอก 9 หางขนฟูตัวหนึ่ง พาก้อนแสงเล็กๆ ออกเดินทาง พวกเขาปีนผ่านภูเขาที่สูงใหญ่ เดินผ่านทุ่งนาที่เต็มไปด้วยรำข้าว จนมาถึงทะเลกว้างใหญ่ น้ำทะเลสีฟ้าสวยงาม เหมือนผ้าไหมสีฟ้าที่ปูไปจนสุดขอบฟ้า บนทะเลมีนกนางนวลบินขึ้นลง และขับร้องบทเพลงที่ไพเราะที่สุดใต้แสงอาทิตย์ Liliana ยืนมองอยู่ดีๆ น้ำตาก็หลออกมา แต่มิใช่เพราะความเสียใจ แต่เพราะทุกอย่างที่อยู่ตรงหน้าของเธอนั้นชั่งสวยงามเหลือเกิน

"นี่สินะ โลก ของเรา"

9 หางเคยบอกเธอว่า หากเธอมีความประสงค์ในใจที่แข็งแกร่งพอ เธอสามารถซึมซับพลังจากโลก และเปลี่ยนให้กลายเป็นส่วนหนึ่งของโลกนี้ได้ Liliana อยากสัมผัสโลกใบนี้ อยากที่จะรับไออุ่นจากแสงแดด และสัมผัสน้ำทะเลที่สวยงาม

เธอและ 9 หางใช้เวลาทั้งบ่ายนั่งอยู่ที่ชายหาด จนกระทั่งเธอรู้สักเหมือนมีเท้าสองข้างงอกออกมาจากตัว ต่อมาก็มีหูแหลมๆ สองข้าง และสุดท้ายมีหางเล็กๆขนฟูๆ 9 หางงอกมาจากตัวเธอ เธอกลายเป็นจิ้งจอก 9 หาง! แม้ร่างกายของเธอจะมีขนาดไม่ถึงเศษหนึ่งส่วนสิบของ 9 หาง แต่แค่นี้ก็ทำให้ Liliana ดีใจมากแล้ว เธอยื่นเท้าของเธอออกมาวางลงบนพื้นผิวน้ำทะเลอย่างระมัดระวัง ที่แท้น้ำทะเลเย็นสบายแบบนี้นี่เอง

9 หางพูดอีกว่า ไหนๆ ก็เป็นร่างที่สัมผัสได้แล้ว ก็ต้องเรียนรู้วิชาต่อสู้เอาตัวรอดบ้าง ถึง Liliana จะมีพลังมหาศาลของสิ่งมีชีวิตดึกดำบรรพ์ แต่นั่นเป็นแค่พลังที่ไร้สายพันธุ์ พึ่งพามากไม่ได้ ดังนั้น 9 หางจึงพาตัว Liliana มายังสถานที่ที่ชื่อว่า Temple of Light เพื่อศึกษาเวทมนต์ ที่นี่มีผู้คนสูงส่งที่เป็นครึ่งเทพอาศัยอยู่ ซึ่ง Liliana และ Ilumia ได้เข้ารับการศึกษาพร้อมกันกับอาจารย์ Blaine แห่ง The Temple เหล่าครึ่งเทพมีร่างกายที่สูงยาว และใช้ขาสองข้างในการเดิน Liliana รู้สึกแปลกใหม่ จึงได้ใช้เวลาว่างจากการเรียนสังเกต และทำตามพวกเขา เธอกลั้นหายใจตั้งสมาธิ

"อิ๊ง"

Liliana กลายร่างเป็นหญิงสาวโฉมงามที่แต่งตัวงามสง่า เธอวิ่งไปหา 9 หางด้วยความดีใจ และถือร่มหมุน Full turn ไปหนึ่งรอบ 9 หางขมวดคิ้วพูดว่า

"ใช้ได้ แต่ข้าว่าให้เอวเล็กกว่านี้หน่อยน่าจะกำลังดี"

หลังจากนั้นพวกเขาเข้าร่วมสงครามครั้งแรกระหว่างเทพและปีศาจ ในฐานะความเป็นสิ่งมีชีวิตดึกดำบรรพ์ Liliana ได้ปลดปล่อยพลังที่มีมาแต่กำเนิดอย่างเต็มที่ เธอแปลงสถานะระหว่างคน และจิ้งจอกได้อย่างอิสระ เธอเป็นแสงประกายสีเงินเงางามที่ส่องมาสู่สงคราม เธอขยับตัวอย่างคล่องแคล่วในสนามรบอย่างมีชีวิตชีวา แต่... Volkath และกองทัพของเขาแข็งแกร่งเกินต้านทาน สงครามครั้งนี้ช่างโหดร้ายเหลือเกิน กระทั่งท่านอาจารย์ Blaine แห่ง The Temple ยังเสียชีวิตจากสงรามครั้งนี้ หลังจากสงครามสิ้นสุด Liliana เดินหา 9 หางขณะที่ตัวของเธอเองชุ่มไปด้วยเลือด แต่เธอพบว่า 9 หางเหลือเพียงลมหายใจที่แผ่วเบา แม้สิ่งมีชีวิตในตำนาน ก็สลายได้เช่นกัน...

Liliana ร้องไห้ และโน้มตัวมาสัมผัส 9 หาง

"เธอคือเพื่อนคนเดียวของฉัน อย่าจากฉันไปเลย"

"ข้าเหนื่อยแล้วล่ะ ข้าอยากนอน" 9 หางพูดขึ้นมาพร้อมกับรอยยิ้มที่อบอุ่น

"ลาก่อนนะ Liliana"

9 หางหลับตาลงอย่างสงบ ตัวของเธอค่อยๆ สลายกลายเป็นประกายระยิบระยับ เหมือนหิ่งห้อยที่อยู่ใต้แสงจันทร์ ก่อนจะค่อยๆ สลายหายไป หลังจากนั้น Liliana ก็เหลือตัวคนเดียว เธอค่อยๆ เรียนรู้การเปลี่ยนร่างให้เป็นสิ่งมีชีวิตสายพันธุ์ต่างๆ แต่เธอชอบจิ้งจอกเก้าหางที่สุด เธอชอบความรู้สึกที่ม้วนตัวลง และหลับในหางฟูๆ ของเธอ ในความฝันเธอมักจะกลับไปสู่บ่ายวันนั้น วันที่เธอและ 9 หางยังนั่งสบายๆ อยู่ริมชายหาด นั่งเหม่อมองทะเล สายลม และน้ำขึ้นน้ำลงอย่างเงียบสงบ

---จบ---

## ชีวประวัติ

Liliana ถูกสร้างขึ้นโดยเทพเจ้าตั้งแต่ยุคสมัยกำเนิดโลก หลังจากนั้นเธอก็ได้ท่องเที่ยวอยู่ในแผ่นดิน Athanor มาตลอด ณ ดินแดนแห่งมังกรโบราณ เธอได้พบกับ 9 หาง สิ่งมีชีวิตในตำนาน ทั้งสองจึงได้ออกเดินทางร่วมกัน Liliana ที่ไม่มีตัวตน ได้กลายร่างเป็นจิ้งจอกภายใต้การชี้นำของ 9 หาง และหลังจากนั้น 9 หางได้แนะนำให้เธอเข้ารับการศึกษาเวทมนต์ที่ Temple of Light และได้เรียนรู้วิชาแปลงร่างเป็นร่างคน เมื่อครั้งสงครามครั้งแรกระหว่างเทพและปีศาจ Liliana เข้าร่วมทัพฝั่งแสงสว่าง เธอได้ใช้การสลับร่างจิ้งจอกและคนเพื่อสู้รบ นี่เป็นการฉายประกายความสามารถของเธอครั้งแรก ทว่าเธอได้สูญเสียทั้งอาจารย์และ 9 หางผู้เป็นเพื่อนจากสงครามครั้งนี้ หลัง 9 หางดับสูญ Liliana จึงใช้ชีวิตปลีกวิเวก แต่จะออกเดินทางท่องโลกทุกๆ หลายร้อยปี เมื่อเทพเจ้าได้สร้างมนุษย์ขึ้นมา เธอจึงเกิดความสนใจบนตัวมนุษย์อย่างยิ่ง และเริ่มแปลงร่างเป็นมนุษย์เพื่อเรียนรู้ความรู้ใหม่จากพวกเขา Liliana ใช้พลังในตัวตนเองเพื่อช่วยเหลือเพื่อนมนุษย์ให้ผ่านช่วงเวลาของยุคมืดไปได้ และเพื่อเป็นการสะดวกต่อการเรียนรู้วิชาใหม่ๆ Liliana จึงได้แฝงตัวเข้ามาในกองทัพของสหพันธรัฐ
และรับหน้าที่เป็นเจ้าหน้าที่หน่วยข่าวกรอง ปัจจุบันเธอยังคงแฝงตัวอยู่ในฝูงคน ท่องเที่ยวไปยังที่ต่างๆ ในแผ่นดิน Athanor และตามหาศาสตร์ที่แท้จริงของโลกนี้

## สกิล

### สกิลอัลติเมท

 2
 3

## แนะนำ

### ไอเทม

Gilded Greaves
Boomstick
Staff of Nuul
Apocalypse
Hecate's Diadem
Arctic Orb

### รูน

**LV 3: Desolate**
พลังเวท +4.2
เจาะเกราะเวท +2.4
**LV 3: Spirit**
ความเร็วเคลื่อนที่ +1%
ความเร็วโจมตี +1%
**LV 3: Stain**
เจาะเกราะเวท +6.4
ความเร็วโจมตี +0.6%

### พลังแฝง

**Sacred Bead**
คูลดาวน์สกิลอัลติเมตลดลง 10% (ผลจะลดลง หรือไม่ทํางานหากถึงขีดจํากัดการลดคูลดาวน์สูงสุดแล้ว)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)
**Holy Thunder**

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60

## บทพูด

> บทพูดของสกินอื่น ดูที่: *Liliana/บทพูด*
>
>

### เลือกฮีโร่

* **Things are never what they seem:** ทุกสิ่งไม่เป็นอย่างที่ตาเห็นเสมอไป

* **Go on, amuse me:** เอาสิ ทำให้ข้าสนุกหน่อย

* **Don't worry, I won't bite:** ไม่ต้องกลัว ข้าไม่กัดหรอก

### เกิดใหม่

* **On the prowl**

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor** (ชีนีซู บา วาวฮอร์): **Adapt and overcome:** ปรับตัวและก้าวข้ามขีดจำกัด

* **Min naho n'athaparan ivawbanan** (มิน นาโฮ นาตาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **Truly we're all actors:** แท้จริงพวกเราเป็นเพียงนักแสดง

* **Step into my dream:** ก้าวเข้ามาในฝันของข้า

* **Dance with me:** เต้นรำกับข้า

* **Live in the moment, savour eternity:** อยู่กับปัจจุบัน ดื่มด่ำไปชั่วนิรันดร์:

* **I'm not turning tail:**

### ใช้สกิล

* **For you..**

* **Fox fire!**

* **For you**

* **Does this suit you?**

* **The night is young!**

### สังหารต่อเนื่อง

* **Ah hm hm.. I think that should be enough**

* **Hah! They're practically throwing themself at me**

### ยั่วยุ

* **Huh! I have many ways to make you talk**

## แกลเลอรี่

### Splash art

DefaultKumiho's LegacyMelodyMirageNatsu MatsuriMirage SophisticationRacerSpringtime Breeze
### โมเดล

DefaultKumiho's LegacyMelodyMirageNatsu MatsuriMirage SophisticationRacerSpringtime Breeze
### วิดีโอ

Garena RoV - Liliana Cinematicเล่นอย่าง Pro EP.10 MeMarkz สอนเล่น Liliana ใน 6 นาที !!-2Garena RoV - Hero Spotlight- LilianaLiliana New Legend Skin- MelodyLiliana New Skin- MirageNatsu Matsuri Cinematic - ปิศาจจิ้งจอก กับเทศกาลดอกไม้ไฟLiliana New Skin- Natsu MatsuriSophistication Cinematic - มนุษย์ และปิศาจLiliana New Skin - Mirage SophisticationRacer Liliana - SKIN SpotlightSpringtime Breeze Liliana - สาวงามแห่งสายลมฤดูใบไม้ผลิ - 10 เมษานี้ ล็อกอินรับสกินใหม่ฟรี !!

## เกร็ดความรู้

* **จิ้งจอกเก้าหาง** เป็นสิ่งมีชีวิตในตำนานความเชื่อของประเทศในแถบเอเชีย เช่น ญี่ปุ่น (เรียกว่า 狐; Kitsune) จีน (เรียกว่า 狐狸精; húlí jīng) และเกาหลี (เรียกว่า 구미호; Kumiho) โดยแต่ละความเชื่อก็จะมีตำนานที่คล้ายๆ กันว่า ปีศาจจิ้งจอกเป็นภูติผี หรือวิญญาณ (อาจชั่วร้ายหรือดี) ที่มีอายุยืนยาว (หรือเป็นอมตะ) และมีอิทธิฤทธิ์แปลงกายเป็นสิ่งต่างๆ มักเป็นหญิงสาวรูปร่างเลอโฉม

## อ้างอิง

1. ↑ https://www.facebook.com/ROVTH/posts/911741242322659
2. ↑ 2.0 2.1 https://www.facebook.com/ROVTH/posts/973366746160108/
3. ↑ https://www.facebook.com/ROVTH/posts/1020238901472892/
4. ↑ https://www.facebook.com/ROVTH/posts/1160565250773589/
5. ↑ https://www.facebook.com/ROVTH/posts/1282427821920664/
6. ↑ https://www.facebook.com/ROVTH/posts/1333986600098119/
7. ↑ https://www.facebook.com/ROVTH/posts/1619850554845054/
8. ↑ https://www.facebook.com/ROVTH/posts/1999589070204532/

แทงค์
ไฟต์เตอร์
แอสซาซิน
เมจ
แครี่
ซัพพอร์ต